स्वतंत्रता दिवस से पहले असम में भारी मात्रा में हथियार, विस्फोटक जब्त
स्वतंत्रता दिवस से पहले असम के उदलगुड़ी जिले में हथियार, गोला-बारूद और विस्फोटकों का बड़ा जखीरा जब्त किया गया है। पुलिस ने शुक्रवार को यह जानकारी दी।
गुवाहाटी। स्वतंत्रता दिवस से पहले असम के उदलगुड़ी जिले में हथियार, गोला-बारूद और विस्फोटकों का बड़ा जखीरा जब्त किया गया है। पुलिस ने शुक्रवार को यह जानकारी दी। उन्होंने बताया कि एक गुप्त सूचना पर कार्रवाई करते हुए गुवाहाटी और उदलगुड़ी पुलिस के संयुक्त अभियान में जिले के विभिन्न स्थानों से बृहस्पतिवार रात यह जखीरा जब्त किया गया।पुलिस के एक प्रवक्ता ने कहा, '' इसका संबंध एनडीएफबी (नेशनल डेमोक्रेटिक फ्रंट ऑफ बोडोलैंड) से होने का संदेह है। आगे की जांच जारी है।'' पुलिस कार्रवाई के दौरान दो एके-47 राइफल, पांच एके-56 राइफल, दो एम-16 राइफल, एक एयर गन, सात 9एमएम पिस्तौल, 23 मैगजीन, पांच ग्रेनेड, पांच बम और सात 40एमएम ग्रेनेड बरामद किए गए।अधिकारी ने कहा कि भारी मात्रा में गोला-बारूद और 20 किलोग्राम विस्फोटक भी बरामद किया गया। पुलिस ने कहा कि इन बरामदगी के बाद राज्य में सुरक्षा और कड़ी कर दी गई है।